text: Лестър Сити - Арсенал, Прогноза от Pobeditel.bg
  19:30 09.11.2019 Висша Лига 2 - 0
  Прогноза за Лестър Сити - Арсенал
  Втората съботна среща е в централна Англия и историческото графство Лестършър. Тук в около 300 000-ния Лестър, едноименните любимци посрещат Арсенал на своя Кинг Пауър, в среща от 12-ти кръг на Премиерната лига.
  Запалянковците и симпатизантите на Лестър се наслаждават на един чудесен сезон, поне дотук. Трети са, на две точки зад шампиона Манчестър Сити, имат второ по сила нападение и най-здравата отбрана, допуснала едва осем попадения. Тук трябва да отбележим много стабилната игра на Каспер Шмайхел, наследил уменията на славния си баща Петер. Едно е сигурно, Брендън Роджърс работи здраво с "Лисиците". След това 9:0 на Ст. Мери Стейдиъм в Саутхямпън, с който счупиха рекорда за най-голяма победа на чужд терен в историята на футбола в Англия, победиха и силно представящия се Кристал Палас в Лондон с 2:0. Днес друг тим от столицата застава на пътя им и трябва да внимава много, ако иска да напусне непобеден Кинг Пауър Арена.
  Арсенал имаше ангажимент в ШЛ и пътуването до Гимараеш сигурно е изцедило част от силите на футболистите, макар че Унай Емери даде почивка на повечето титуляри. Лошата серия от загуба и два равни мача, смъкна "Артилеристите" на пета позиция, на цели шест точки от днешните домакини. Това прави днешното гостуване особено важно за тях, защото при евентуална загуба разликата ще набъбне на девет точки, което вече е доста, макар че сме в първата третина на сезона.
  Лошата новина за гостите е, че през последните два сезона Лестър и Арсенал си разменят домакински победи - на този терен през 2018-а - 3:1 а тази година в мач от миналия сезон - 3:0. В Лондон победите са за Арсенал са с 4:3 и 3:1. Прави впечатление многото отбелязани голове и въпреки че сега ситуацията е малко по-различна ние ви предлагаме опцията гол/гол с обосновка, че двете нападения бележат редовно в последните си двубои. Успех!
  Математически прогнози Лестър Сити - Арсенал
  Вкарани са над 2.5 гола в последните три директни сблъсъка между Лестър Сити и Арсенал в Висша Лига.